section_heading: Prvi svjetski rat
paragraph_text: Na početku Prvog svjetskog rata Zieten je raspoređen na službu u stožer 7. armije kojom je na Zapadnom bojištu zapovijedao Josias von Heeringen. Služeći u stožeru 7. armije sudjeluje u Bitci u Loreni, te Prvoj bitci na Aisnei. U prosincu 1914. imenovan je načelnikom stožera 2. armije kojom je zapovijedao Karl von Bülow. Navedenu dužnost obnaša do lipnja 1915. kada je imenovan zapovjednikom 17. pričuvne divizije zamijenivši na tom mjestu Ernsta von Hoeppnera. Na mjestu zapovjednika 17. pričuvne divizije Zieten se nalazi do travnja 1916. godine.